\_\_\_\_\_\_\_ 2020

 שם הצרכן: \_\_\_\_\_\_\_\_\_\_\_\_

 טל:\_\_\_\_\_\_\_\_\_\_\_\_\_\_\_\_\_\_\_

כתובת:\_\_\_\_\_\_\_\_\_\_\_\_\_\_\_\_

לכבוד

וו.אס.אי. וול סטריט ישראל בע"מ

במייל: **easupport@wsi.co.il**

א.ג.נ.

**הנדון: בקשה לביטול מנוי בשל אי הספקת שירות**

1. ביום \_\_\_\_\_\_\_\_ רכשתי מחברת וו.אס.אי וול סטריט ישראל בע"מ (להלן: "החברה") השתתפות בקורס פרונטלי, ובהתאם למוסכם, הנני משלם סך של \_\_\_\_\_\_\_\_\_ ב - \_\_\_ תשלומים, כשכל תשלום על סך של \_\_\_\_\_\_\_ ₪.
2. בעקבות התפרצות נגיף הקורונה החברה סגרה את הסניפים והודיעה כי החל מיום \_\_\_\_\_\_\_ הלימודים הפרונטליים יופסקו ויעברו ללימוד מקוון.
3. הריני להודיעכם כי לימוד באופן מקוון אינו מתאים ליכולות הלמידה שלי ואינני מסכים/מה לשינוי מהותי זה של הסכם ההתקשרות. לו הייתי יודע/ת על שינוי מהותי זה בטרם ההתקשרות, כלל לא הייתי רוכש את השירות מהחברה.
4. פניותיי אליכם באמצעות הטלפון / מייל / פקס בבקשה לבטל את העסקה ולהפסיק את התשלומים בשל ביטול שיטת הלימוד הפרונטאלי לא נענו / נדחו והתשלומים ממשיכים לרדת כסדרם.
5. עוד ובנוסף, הובא לידיעתי כי בימים אלה הוגשה לבית המשפט המחוזי בקשה דחופה להורות על כינוס אספת נושים לחברה שצברה חובות בסך של כ-11 מיליון ₪ וצפויה לסגור את 11 סניפיה. כן פורסם כי בשלב זה הוצא צו עיכוב הליכים לרשת, וכי החברה צפויה לעבור מלימוד פרונטלי ללימוד מקוון בלבד.

[https://www.calcalist.co.il/local/articles/0,7340,L-3826193,00.html](https://www.calcalist.co.il/local/articles/0%2C7340%2CL-3826193%2C00.html).

1. לאור השינוי המהותי של הסכם ההתקשרות והמעבר ללימוד מקוון אין באפשרותי להמשיך ללמוד במתכונת. על פי ייעוץ משפטי שקיבלתי, שינוי זה מהווה הפרה יסודית של ההסכם תוך הפרת התחייבותכם.
2. לעניין זה יצוין כי בהליך עיכוב הליכים הנ"ל כונס הנכסים הרשמי הביע התנגדותו לבקשת החברה למנוע ביטול עסקאות באופן זמני. צוין כי "**עמדת הממונה מתחזקת שעה שהחברה במסגרת הליך הבראתה צפויה לשנות את אופי פעילותה כך ששיעורים שהיו עד כה מועברים באופן פרונטאלי יהפכו למקוונים. זוהי שיטת לימוד שאינה מתאימה לכל אחד וייתכן שתלמידים יעדיפו שלא להמשיך וללמוד במתוכנת חדשה זו, והדרישה לכפייה, לכשעצמה, יש בה כדי להביא לחוזר איזון."**
3. בהתאם הנכם נדרשים להפסיק את החיובים באופן מיידי ולהשיב לי את התשלומים שנגבו מחשבוני עבור התקופה שחלה ממועד הפסקת הלימוד הפרונטלי ועד תום הקורס.
4. יודגש, כי אין באמור במכתב זה כדי לגרוע מכל זכות ו/או טענה העומדת לי בהתאם לדין.

בכבוד רב,

\_\_\_\_\_\_\_\_\_\_\_\_\_\_

העתק: המועצה הישראלית לצרכנות